རྦད་བྷྱོཿ་མཱ་ར་ཡ་སོད་དགྲ་བོའི་ཤ་ཁྲག་རུས་པ་ནང་ཁྲོལ་ཕུང་
ཁམས་སྐྱེ་མཆེད་དང་བཅས་པ་ཁ་རཾ་ཁཱ་ཧི། ༈ སོ་བསྡེབས་ནས་གསུངས་པའི་བདུད་
བཞི་སློང་བའི་དྲེགས་པའི་བསྐུལ། ཧཱུཾ། ཞེ་སྡང་མེ་ལྟར་འབར་བའི་དཀྱིལ་འཁོར་
ནས། །སྐུ་མདོག་སྔོ་ནག་རལ་པ་མུན་ལྟར་གཏིབས། །ས་ཡི་རང་བཞིན་སྤྱི་གཙུག་
རྩ་ལ་འཇིག །དམ་ཉམས་སྒྲལ་ཕྱིར་ཚངས་པའི་གཙུག་ཐག་ཆོད༔ དངས་མ་བསྡུས་
ལ་ཀླད་ཁྲག་ཞོ་ལྟར་ཕྱོས༔ འདོད་ཆགས་ཁྲག་མཚོ་དམར་པོའི་ནང་གཤེད་ན༔(༥ན)
ཁྲག་མདོག་དམར་པོ་བསེ་ཡི་རལ་པ་ཅན༔ ཆུ་ཡི་རང་བཞིན་སྡིག་པ་བགྲད་པའི་
ཚུལ༔ དམ་ཉམས་བསྒྲལ་ཕྱིར་མགྲིན་པའི་རྩ་ཆོད་ལ༔ དངས་མ་བསྡུས་ལ་ཁྲག་
468

ཡང་བཟློག་ལས་བྱང་རྡོ་རྗེའི་ཐོག་མདའི་ལྷན་ཐབས་རིག་འཛིན་ཞལ་གྱི་དྲོད་རླངས། ༼༢༣༽
ལྟར་སྐྱུག་ཏུ་ཆུག༔ ང་རྒྱལ་ཀེམ་རུས་འབར་བའི་དཀྱིལ་འཁོར་ནས༔ སྐུ་མདོག་དུད་
ཁ་རྔམ་པའི་ཞལ་གདངས་ཤིང༌། །འཇིགས་པའི་ཚུལ་གྱིས་ལུས་ཀྱི་རྩ་མདུད་འཇོམས༔
དམ་ཉམས་བསྒྲལ་ཕྱིར་ལྟེ་བའི་རྩ་ཆོད་ལ༔ དངས་མ་བསྡུས་ལ་ལུས་སེམས་བྲལ་
བར་གྱིས༔ གཏི་མུག་དུག་མཚོ་འཁོལ་མའི་ནང་གཤེད་ན༔ སྲོག་བདག་ནག་པོ་མ་
རུང་རལ་པ་ཅན༔ མཆེ་བ་གཙིགས་ཤིང་དུག་གསུམ་ཁོང་དུ་འཇོམས༔ སྐྱེ་འགྲོ་སྲིད་
པ་གསུམ་གྱི་ཚེ་སྲོག་སྡུད༔ རླུང་གི་རང་བཞིན་དཀར་ནག་མཚམས་ན་གནས༔ དམ་
ཉམས་བསྒྲལ་ཕྱིར་སྲོག་གི་རྩ་ཆོད་ལ༔ དངས་མ་བསྡུས་ལ་ཚེ་ཡི་འདུ་བྱེད་བསྐུམས༔
གཞན་ཡང་འཆི་བདག་འཁོར་ན་གནས་པ་ཡི༔ ལས་ཀྱི་གནོད་སྦྱིན་མ་མོ་ནག་མོ་
བདུན་༔ ལྕགས་ཀྱུ་འབར་བས་དགྲ་སྙིང་ཁྱེར་ལ་ཤོག༔ མོན་པ་གསོད་བྱེད་མེ་དང་
འཁོར་ལོ་བསྣམས༔ གནམ་ལྕགས་མདའ་དང་གདུགས་པའི་ཁྲམ་བམ་ཐོགས༔ ཁྱི་
མོ་དམར་མོ་དོན་སྙིང་བླ་ལ་ཁྱེ༔ བྱ་ནག་བདུན་ནི་ཁོང་ནས་ཙིཏྟ་འབྱིན༔ དུག་སྦྲུལ་
བདུན་ནི་ཁོང་ནས་དུག་མདའ་བརྟེགས༔ རུས་སྦལ་མདུན་ནི་དགྲ་བོའི་ཚེ་སྲོག་སྡུད༔
སྡིག་པ་བདུན་ནི་དགྲ་པོའི་སྲོག་དབུགས་ལེན༔ དུས་ལ་བབ་པོ་དམ་རྫས་འདི་ལོང་
ལ༔ དམ་ཉམས་རུ་ཏྲ་འདི་ལ་རང་གཤེད་ཕོབ༔ ༈ རང་གི་ལག་པ་གཉིས་ཉི་ཟླར་
གྱུར་པའི། གཡས་ཀྱི་སོར་མོ་ལྔ་ཨོཾ་ཧཱུཾ་ཏྲཾ་ཧྲཱིཿཨཱཿ གཡོན་གྱི་སོར་མོ་ལྔ་ཧཱུྃ་ལཱྀ་མཱཾ་མཱཾ་ཏཱཾ་
ལས་རིགས་ལྔ་ཡབ་ཡུམ་ཏུ་གྱུར་པའི་སྦྱོར་མཚམས་ནས་སྲས་མཆོག་ཟིལ་གནོན་ཀཱི་
ལཱ་ཡ་རྡོ་རྗེའི་གཤོག་པ་ཅན། དབུ་གསུམ་ཕྱག་དྲུག་གིས་མཐའ་མ་གཉིས་ཕྱག་མཚན་
དང་བཅས་པས་ཕུར་བུ་ཐུགས་ཀར་བསྒྲིལ་བ། འཆང་བཟུང་རྡོ་རྗེའི་ལྟེ་བར་ཡེ་ཤེས་
སེམས་དཔའ་འཇམ་དཔལ་ཡབ་ཡུམ། ཡར་མར་གྱི་ར་ལྔ་ལ་ཞི་ཁྲོ་རིགས་ལྔ་ཡབ་
ཡུམ། རྒྱ་མདུད་གོང་མར་ཡི་དམ། འོག་མར་བཀའ་བསྲུང་བཞུགས་པ། སྐུ་སྨད་
ཕུར་བུ་མེའི་ཚ་ཚ་འཕྲོ་བའི་དབལ་ལ་དྲེགས་པའི་དམག་ཚོགས། (༥བ)རྩེ་མོར་མཚོན་
ཆའི་བུ་ཡུག་འཚུབ་པ། བསྒྲིལ་བ་ཙམ་གྱིས་སྲིད་གསུམ་འདར་ཞིང་ཕྱར་བ་ཙམ་
གྱིས་ཁམས་གསུམ་དངང་པ། བརྡབས་པ་ཙམ་གྱིས་དགྲ་བགེགས་བརླག་པའི་ནུས་
469

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
D)3/]9
པ་དང་ལྡན་པར་བསམ། ཨོཾ་ཡ་མཱནྟ་ཀ་བཛྲ་ཀཱི་ལི་ཀཱི་ལཱ་ཡ་ཀཱ་ཡ་ཝ་ཀ་ཙིཏྟ་ཨ་བྷི་
ཥིཉྩ་ཨོཾ་ཨཱཿཧཱུཾ། ཕུར་བུ་ལ་འོད་འཕྲོས་རྒྱལ་བ་སྲས་བཅས་ཀྱི་བྱིན་བརླབས་བསྡུས་ཏེ་
ཐིམ་པས་ཁམས་གསུམ་དུས་གཅིག་ཏུ་སྒྲོལ་བའི་དབང་དང་ལྡན་པར་བསམ། ན་
མཿ ས་མཱནྟ་བུདྡྷ་ནཱཾ་ཀ་ཡ་ཝ་ཀ་ཙིཏྟ་ཡ་མཱནྟ་ཀ་བཛྲ་ཀཱི་ལི་ཀཱི་ལཱ་ཡ་ཧཱུཾ་ཕཊ། ཧཱུཾ། ཆོས་
ཀྱི་དབྱིངས་ནས་རང་བྱུང་གྲུབ་པའི་ལྷ༔ གཤིན་རྗེ་རོལ་པའི་དུར་ཁྲོད་ཆེན་པོ་ན༔
ཤིན་ཏུ་མི་བཟད་རབ་འཇིགས་སྐུར་སྟོན་པ༔ གཤིན་རྗེ་ཡོངས་རྫོགས་དྲག་
འཕྲིན་ལས་མཛོད༔ ཨོཾ་ཡ་མཱནྟ་ཀ་བཛྲ་ཀཱི་ལི་ཀཱི་ལཱ་ཡ་ལ་བསད་སྔགས་སྦྱར་ཏེ་གདབ།
མ་རྟོགས་འཁྲུལ་པའི་དགྲ་བོ་རྣམས། །སྙིང་རྗེ་ཆེན་པོས་རབ་བསྒྲལ་ཏེ། །ཐུགས་རྗེ་
ཐབས་ཀྱི་སྦྱོར་བ་ཡིས། །རྣམ་ཤེས་རྒྱལ་བའི་སྲས་སུ་སྤར། །ཨོཾ་ཡ་མཱནྟ་ཀ་བཛྲ་ཀཱི་ལི་
ཀཱི་ལཱ་ཨ་རྲི་ཡཾ་སྥ་ར་ཎ་ཕཊ། བོ་དྷི་ཙིཏྟ་རྲི་སཾ་ཧ་ར་ཎ་ཧཱུཾ། ཞེས་ཚེ་ཁྲུས་ཀྱི་དགོངས་
པ་བཞིན་བྱ། ཧཱུཾ། དྲག་པོ་སྒྲོལ་མཛད་ཕུར་བུ་ཡིས། །ལུས་ཀྱི་འཁྲུལ་པ་རྩད་གཅོད་
ཕྱིར། །ལྟེ་བའི་དཀྱིལ་དུ་ཀཱི་ལཱ་ཡ། །གཟུགས་སུ་྾། མིག་གི་྾། དྲི་རུ་྾། སྣ་ཡི་྾།
སྒྲ་རུ་྾། རྣ་བའི་྾། རོ་རུ་྾། ལྕེ་ཡི་྾། འཁོར་བར་྾། གསང་བའི་྾། རེག་
བྱར་྾། ཡན་ལག་བཞི་ལ་྾། ཨོཾ་ཡ་མཱནྟ་ཀ་བཛྲ་ཀཱི་ལི་ཀཱི་ལཱ་ཡ་ལ་བསད་སྔགས་
བཏགས་ཏེ་གདབ། ཨོཾ་ཡ་མཱནྟ་ཀ་ཧཱུཾ་ཕཊ། བརྒྱ་ཕྲག་གསུམ། ཧཱུཾ་བརྒྱ་ཕྲག །ཨོཾ་
ཨཱཿཧཱུཾ། བརྒྱ་ཕྲག་བཟླས་ནས་གསོ་བ་གསུམ་གྱི་དམིགས་པ་བྱེད། ཕུར་པ་རྣམས་
མན་ངག་ལྟར་གདབ། དྲེག་བསྐུལ་ཐུན་བསྐུལ། ཟོར་བསྐུལ་དང་བཅས་ཏེ་ཐུན་
དང་གཏོར་ཟོར་བརྡེག །ཧཱུཾ་སངས་རྒྱས་ཀུན་གྱི་ཡེ་ཤེས་སྐུ། །ཐོགས་མེད་དྲག་པོའི་
མཚོན་ཆ་ཡིས། །དགྲ་བགེགས་ལོག་རྟོག་དུག་ལྔའི་ཚོགས། །འཁོར་བའི་སྐྱེ་རྒྱུན་
རྩད་ནས་ཆོད། །བསད་སྔགས་དང་བཅས་ཏེ་(༦ན)མཚོན་ཆས་བསྒྲལ། ཧཱུཾ། ཁྲོ་མོ་
འབར་བའི་གཏུན་ཁུང་དུ། །རྡོ་རྗེ་ཐོ་བས་བརྡུངས་བྱས་པས། །ཉམས་པའི་ཚེ་སྲོག་
ལུས་ངག་ཡིད། །ཐལ་བའི་རྡུལ་དུ་རླག་པར་གྱིས། །ཨོཾ་བཛྲ་ཀྲོ་ཏ་ཨ་ཀོ་ཊ་ཡ་ཁ་ཐཾ་
ཁ་ཐཾ་མཆུ་ཆིངས་མཆུ་ཆིངས། ཞེས་བརྡུངས་པའི་མཐར་བཏབ་པ་སོགས་དཀྱུས་
470

ཡང་བཟློག་ལས་བྱང་རྡོ་རྗེའི་ཐོག་མདའི་ལྷན་ཐབས་རིག་འཛིན་ཞལ་གྱི་དྲོད་རླངས། ༼༢༣༽
བཞིན་ནོ། ། ༈ རང་ཉིད་འཇམ་དཔལ་གཤིན་རྗེ་ཚེ་བདག་ནག །ཕྱག་གཡས་དང་
པོ་འཁོར་ལོ་དང་བཅས་པའི། །བེ་ཅོན་བསྣུན་པས་ས་གཞི་ཤག་གི་ཁས། །ཕྱི་ཡི་རྒྱ་
མཚོ་ཆེན་པོ་སྔོ་མེར་མཐོང༌། །ཛཿ ལྷོ་ཕྱོགས་རིམ་པ་བདུན་གྱི་ས་ཡི་འོག །སྒོ་མེད་
གཤིན་རྗེའི་གྲོང་ཁྱེར་ལྕགས་ཁང་ནང་། །ལས་གཤིན་འཆི་བདག་བྱེ་བ་དགུ་རིང་ནི།
ཁྲོ་གཏུམས་མདོག་ནག་ཁ་གདངས་མཆེ་གཙིགས་པ། །ལག་གཉིས་མནན་གཏད་
ལེན་པའི་ཕྱག་རྒྱ་བྱས། །མི་ལྤགས་རློན་པའི་གོས་གྱོན་མ་ཧེ་ཞོན། །འཆི་བདག་གཤིན་
རྗེ་བྱེ་བ་ས་ཡ་དང་། །ས་བདག་ཀླུ་གཉན་སྡེ་བརྒྱད་དྲེགས་པའི་འཁོར། །གྲངས་མེད་
ཀྱིས་བསྐོར་དེང་འདིར་སྐད་ཅིག་ལ། །ཡ་མ་རཱ་ཛ་ས་མ་ཡ་ཛཿཛཿ ཞེས་དར་ནག་
གིས་གཡབ། རྐང་གླིང་ལན་གསུམ་འབུད། བཤུག་གླུ་ལན་གསུམ་ཀྱུར། རྫ་རྔ་དྲག་
ཏུ་བརྡུང་། གསུར་ཆེན་གྱི་དུད་པ་དང་བཅས་ཏེ་འབོད། དམར་ཆེན་ཁྲག་གི་ཨཉྙཾ་
སྐྱེམས་སུ་འབུལ། །བཞེས་ཤིག་རོལ་ཅིག་འཆི་བདག་གཤིན་རྗེའི་ཚོགས། །ཡ་མ་རཱ་
ཛཱ་མ་ཧཱ་རཀྟ་ཨཉྙཾ་ཁཱ་རཾ་ཁཱ་ཧི་ཞེས་ཁྲག་ཆང་འཁྱེར། དགྲ་བགེགས་ཤ་ཁྲག་རུས་པའི་
གཏོར་མ་འདི། །བཞེས་ཤིག་རོལ་ཅིག་྾། ཡ་མ་རཱ་ཛ་མ་ཧཱ་བ་ལིང་ཏ་ཁཱ་ཧི། ཞེས་
གཏོར་མ་འབུལ། དེ་ནས་བསྐུལ་འགུགས་དབྱེ་མཐར། ཧཱུཾ། ལྷོ་ཕྱོགས་དཔག་ཚད་
བརྒྱད་ཁྲི་མར་འདས་ན། །ཐོད་པ་ལྕགས་ཀྱི་མུན་ཁང་གྲོང་ཁྱེར་ཆེར། །གཤིན་རྗེ་
ཡོངས་ཀྱི་དེད་དཔོན་འཆི་བདག་ནག །གསོན་པོ་སྐོས་འདེབས་གཤིན་པོ་རྣམས་ཀྱི་
རྗེ། །དགེ་སྡིག་ཆོས་བཞིན་སྤྱོད་(༦བ)པའི་རྫུ་འཕྲུལ་ཅན། །བཀའ་གཉན་སྡེ་བརྒྱད་
དྲེགས་པའི་དམག་ཚོགས་ལ། །གཟུགས་བྱང་མིང་རུས་བཏབ་པའི་དགྲ་བོ་འདི། །མི་
ནོར་འཁོར་དང་བཅས་པ་མ་ལུས་པ། །གཉེར་དུ་གཏད་དོ་གཤིན་རྗེའི་ལག་ཏུ་
གཏད། །གཤིན་རྗེའི་ལག་ཏུ་ཆུད་པས་འཆོར་མི་སྲིད། །གཏད་དོ་འཆི་བདག་ནག་
པོའི་ལྟོ་བར་གཏད། །ཟས་སུ་གཏད་ཀྱི་སླར་ཡང་མ་སྐྱུག་སྡོམས། །གཏད་དོ་ལྷ་སྲིན་
སྡེ་བརྒྱད་ལག་ཏུ་གཏད། །སྔོ་དམར་བྱད་དུ་བཅུག་པས་འཆོར་མི་སྲིད། །གཤིན་རྗེ་
ཀླུ་གཉན་སྡེ་བརྒྱད་དམག་ཚོགས་ཀྱིས། །བསྐལ་པ་མ་སྟོངས་བར་དུ་མ་བཏང་
471

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ནང་མ་༼ཁ༽
ཞིག །ཞེས་བརྗོད་ཅིང་སྐྱུར། ༈ ཧོཿ འཆི་བདག་གཤིན་རྗེའི་རྒྱལ་པོ་ཁྱོད་ཀྱི་ལྟོ་བ
༈
ན། སྲིད་པ་གསུམ་ཡོད་དེ་ཁྱོད་ཀྱིས་མི་འགྲུབ་པའི་ལས་གང་ཡང་མེད་པས་སྔ་དགྲ་
ལག་ལ་བརྡར་བ། ཕྱི་དགྲ་ཡིད་ལ་སེམས་པ། ད་དགྲ་ཁྱི་ལྟར་ཟུག་པ། སེམས་ལ་
སྡུག་བསྔལ་གཏོང་བ། ལུས་ལ་ན་ཚ་གཏོང་བ། སྲོག་ལ་བར་གཅོད་གཏོང་བ། ཟས་
ནོར་ལ་གོད་ཁ་གཏོང་བ། ཟ་ལམ་དུ་དུག་གཡོ་བ། འགྲོ་ལམ་དུ་རྩངས་འཛུགས་པ།
གྲོས་ངན་དམག་བཤོམས་བྱེད་པ། མཐུ་བྱེད་དམོད་པ་གཏོང་བ་སོགས་བསམ་ངན་
སྦྱོར་རྩུབ་འཆང་བའི་དགྲ་བགེགས་སྤྱི་དང་ཁྱད་པར་གཟུགས་བྱང་མིང་རུས་བཏབ་
པའི་དགྲ་བགེགས་འདི་རྣམས་ཀྱིས་ཚེ་སྲོག་བསོད་ནམས། ཁ་རྗེ་དབང་ཐང་། མཐུ་
སྟོབས་ནུས་པ། ལུས་ངག་ཡིད་གསུམ། ཐམས་ཅད་བསྐལ་པ་མ་སྟོང་གི་བར་དུ་ནམ་
ཡང་ཐར་བ་མེད་པར་གནོན་ཅིག །ཤ་ཆེན་དོན་སྙིང་ཟས་སུ་ཟོ་ཞིག །དམར་ཆེན་
ཁྲག་རྒྱུན་སྐོམ་དུ་འཐུང་ཞིག །པགས་རློན་དམར་བཤུས་གོས་སུ་གྱོན་ཅིག །ནམ་
མཁའ་སྟོང་པ་ལ་ཚད་མ་འཛུགས། མི་ཚེ་རིང་པོ་ལ་དུས་མ་འདེབས། རང་བཞིན་
གྱི་སྐྱེ་འཆི་ལ་ཁུངས་མ་འཆོལ་བར་ད་ལྟ་ཉིད་དུ་གསོད་ཅིང་གནོན་པའི་མངོན་སྤྱོད་
དྲག་པོའི་འཕྲིན་ལས་མཛོད་ཅིག །ཧཱུཾ། འབྱུང་བ་གདན་བཞིའི་རྔམ་འོག་ན༔ ལས་
ཀྱི་ཚེ་བདག་ནག་པོ་ནི༔ ཡ་མཚན་ཆེ་ལ་རྨད་དུ་བྱུང་༔ མུན་ནག་ཐིབས་པའི་(༧ན)
འོག་ན་བཞུགས༔ གཡས་པའི་ཕྱག་ན་རི་རབ་བསྣམས༔ གཡོན་པའི་ཕྱག་ན་རྒྱ་མཚོ་
བསྣམས༔ ཞབས་ཀྱི་རླུང་གི་འཁོར་ལོ་གནོན༔ དམ་ཉམས་དགྲ་བོ་ལས་ངན་འདི༔
མནན་པ་ལས་ཀྱི་དུས་ལ་བབ༔ སྒོ་མེད་ལྕགས་མཁར་ནང་དུ་ཆུག༔ གཤིན་རྗེ་རྣམས་
ཀྱི་ཟས་སུ་བྱིན༔ འཁོར་ལོ་འབར་བའི་རྩིབས་ལ་བསྐྱོན༔ རྒྱ་མཚོ་ཆེན་པོའི་གཏིང་
དུ་ཆུག༔ རི་བོ་ཆེན་པོའི་རྨང་དུ་གནོན༔ ནམ་ཡང་ལྡང་བར་མ་བྱེད་ཅིག༔ ཆེ་གེ་
མོ་མཱ་ར་ཡ་སྟམ་བྷ་ཡ་ནན། ཞེས་བརྗོད། ཁོང་ཆུད་གཤིན་རྗེ་སྡེ་བརྒྱད་ཀུན་དགའ་
ཞིང་ཞེས་སོགས་ཀི་ཀང་དམར་ཆུང་གི་ཆོག་བསྒྲིགས་ཆོས་རྒྱལ་མམ་གའི་མཚན་ཅན་
གྱི་གསུང་ཇི་ལྟ་བ་བཞིན་དང་༔ འབྱུང་བ་ལྔའི་སྔགས་ལག་ལེན་དང་བསྟུན་པའི་
472

ཡང་བཟློག་ལས་བྱང་རྡོ་རྗེའི་ཐོག་མདའི་ལྷན་ཐབས་རིག་འཛིན་ཞལ་གྱི་དྲོད་རླངས། ༼༢༣༽
མཐར་ན་མོ་སངས་རྒྱས་སོགས་དང་བཅས་ཏེ་ཐལ་རྡེབ་ལན་བདུན་གྱི་རྗེས་སུ་ལག་
ཚགས་དམ་པར་བྱས་ནས། ལས་བཞིའི་བྲོ་བརྡུང༌། དེ་ལྟར་ཡང་བཟློག་ནག་པོ་མེའི་
སྤུ་གྲིའི་ངག་འདོན་ལྷན་ཐབས་འདི་ནི་ལག་ལེན་དམར་ཁྲིད་དུ་བསྟར་ནས་ཁོང་དུ་
ཆུད་པར་བྱེད་པ་ལས་གཞན་དུ་མ་དང་དཀྱུས་གཅིག་ཏུ་འདྲི་བ་དང་གསལ་བྱེད་ཀྱི་
མཆན་བུ་འདེབས་པ་སོགས་བྱས་པ་བྱུང་ན་འཆི་བདག་ལས་ཀྱི་གཤིན་རྗེ་བྷེ་ཝ་ས་
ཏྭས་སྙིང་ཁྲག་ཧུབ་ཀྱིས་བཞེས་ལ་ཚར་གཅོད་ཅིག །དེ་ལྟར་རིགས་འཛིན་བརྒྱུད་
པའི་ཞལ་གྱི་དྲོད། །མ་ཉམས་ལག་ལེན་གནད་ཀྱི་ཟུར་རྒྱན་འདི། །བཀོད་པས་བདུད་
སྡེའི་རུ་མཚོན་པར་བསྙལ་ཏེ། །དཀར་པོ་ཆོས་ཀྱི་བ་དན་བསྒྲེང་བར་ཤོག །ཅེས་
ཡང་བཟློག་མེའི་སྤུ་གྲིའི་ལས་བྱང་རྡོ་རྗེའི་ཐོག་མདའ་ལ་ཉེ་བར་མཁོ་བའི་གཟུ་དཔང་
དྲེགས་པའི་བསྐུལ་སོགས་ངག་འདོན་བཀླགས་ཆོག་མ་ཟུར་བཀོལ་དང་ཟབ་གནད་
ཞལ་ལ་རག་ལས་པ་འགའ་ཞིག་མ་གཏོགས་ཚང་བར་བཀོད་པའི་ལྷན་ཐབས་རིག་
འཛིན་ཞལ་གྱི་དྲོད་རླངས་འདི་ནི་གཏེར་གཞུང་ཡིག་རྙིང་སོགས་བརྒྱུད་པའི་བླ་མ་
རྣམས་ཀྱི་གསུང་རྣམས་ཕལ་ཆེར་རང་སོར་བཞག་ཚིགས་ལྷུག་ཕལ་ཆེར་(༦བ)ཚིགས་
བཅད་དུ་བསྡེབས་ཤིང་ཁྱེར་བདེ་བའི་ཆེད་དུ་འགའ་ཞིག་ལ་ཕྲི་བསྣོན་ཅུང་ཟད་
བགྱིས་ཏེ་ཟ་ཧོར་གྱི་རིགས་ལས་སྔགས་པ་ནག་པོ་ཟིལ་གནོན་དྲག་རྩལ་གྱིས་ཤིང་
སྦྲུལ་ཧོར་ཟླ་བདུན་པའི་དཔའ་བོ་དགའ་སྟོན་གྱི་ཚེས་ལ་སྦྱར་བའི་ཡི་གེ་པ་ནི་གནས་
བན་འཇམ་དབྱངས་སོ། །བསྐུད་པ་སེར་པོ་ལ་བཛྲ་རི་རི་བམ་རི་ཕུད་དམར་པོ་ལ་
ཁ་ལ་རག་ཤ་རྦད་སྔོན་པོ་ལ་དནྟི་རྦད་སུ་རྦད་དཀར་པོ་ལ་ལོ་ཤི་ཁ་དུ་འབྱུང་བ་རིག་
ན་ནམ་ནག་པོ་ལ་ཟླ་ཤི་པྲ་ཤ་སྲོད་ཧཱུཾ། ས་སེར་པོ་ལ། བཛྲ་ར་རི་བཾ་ཕཊ། དམར་
པོ་ལ་མ་ཧཱ་ས་རི་ནཱ་གཱ་ཧཱུྃ་སྔོན་པོ་ལ་སད་རི་སད་ཤིག་སད་ཧཱུཾ། དཀར་པོ་ལ་ལོ་ཤི་
ཁ་རག་ཤ་རྦད་ཧཱུཾ། ནག་པོ་ལ་དུ་ན་པ་རི་ཐིབ་ནད་འབྱུང་བ་ཧཱུཾ། རྡོ་ལ་ནཱ་ག་མ་ར་
ཡ་སོད་ཆུ་ལ་བྱི་ར་ས་ཉག་མུག་ཐུམ་རིལ་རྦད་ཛ།
473